als_Latn dik_Latn sag_Latn
Kryetari i Komunës së Çairit, Izet Mexhiti duke falënderuar Qytetin e Shkupit për investimin tha se ky investim do ta bëjë parkun edhe më atraktiv.
Kryetari i Komunës së Çairit Izet Mexhiti dhe Kryetari i Qytetit të Shkupit Koce Trajanovski sot kanë realizuar konferencë për gazetarë lidhur me investimet që do bëhen në Malin e Gazi Babës. Ngjarja është zhvilluar tek fushat sportive në Gazi Babë, ndërsa pjesëmarrës ka qenë edhe kreu i kësaj komune Toni Trajkovski.
Kryetari i Qytetit të Shkupit, Koce Trajanovski tha se edhe kjo pjesë e parkut që kap komunën e Çairit do të rregullohet si pjesa tjetër.
Ky shteg për vrapim do jetë me gjatësi prej 1100 metra, dhe gjërësi prej 3 metra dhe i njejti do të jetë i ndriçuar. Gjithashtu do të vendosen fontana për konsumim të ujit, lodra për fëmijë, si dhe do të bëhet mbjellja e fidanëve dhe drunjëve si pasojë e së cilës do të krijohet ambient i volitshëm për rekreacion. E gjithë kostoja do kap vlerën prej 3-4 milion denarë duke mos përfshirë ndriçimin, ka thënë Trajanovski.
Ndërkohë, Kryetari i Komunës së Çairit, Izet Mexhiti duke falënderuar Qytetin e Shkupit për investimin tha se ky investim do ta bëjë parkun edhe më atraktiv.
Njëherësh kjo do tju shërbejë banorëve të kësaj pjese që janë përreth 15. 000, do tju shërbejë klubeve sportive që gravitojnë në Komunën e Çairit për të bërë stërvitjet. Me këtë rast, pritet të miratohet ligj i përbashkët nga Kuvendi me të cilin parku i Gazi Babës do të ketë mbrojtje më strikte, më të veçantë, mbrojtje të një niveli më të lartë, dhe një regjim më të mirë nga n.p Parqe dhe gjelbërime, ka thënë Mexhiti. Ndryshe, në këtë ngjarje kanë marrë pjesë edhe këshilltarë të Qytetit të Shkupit, përfaqësues të institucioneve të lartpërmendura, si dhe nga n.p.Uji dhe ujësjellësi , n.p.Higjiena Komunale si dhe n.p. Parqe dhe gjelbërime.
als_Latn als_Latn als_Latn als_Latn als_Latn als_Latn